เวลาตื่นนอนตอนเช้า ดิฉันลืมตาขึ้นมาจะเห็นทุกอย่างเป็นจุดๆ ลายๆ ค่ะ ทั้งที่มันก็ไม่ได้เป็นลายอะไรเลย แต่พอไปล้างหน้ากลับมาใส่แว่นตาก็เห็นทุกอย่างเป็นปกติเหมือนเดิม เป็นเพราะอะไรคะคุณ ตอนนี้ดิฉันอายุ 50 ปี ใส่แว่นสายตาแบบเลนส์ 2 ชั้นค่ะ
สวัสดีค่ะ อาการเห็นจุดๆลายๆ ขึ้นมาแค่ช่วงเช้า พอใส่แว่นตาแล้วหายเป็นปกตินั้น อาจจะเกิดจากสายตาพร่ามัวชั่วคราว จากการมองแสงจ้ามากเกินไป หรือมีสายตาสั้นหรือยาวที่ไม่ได้ใส่แว่นแก้ไข หรือเป็นวุ้นในตาเสื่อมแต่ก็มักจะเป็นตลอดแม้จะใส่แว่นแล้วก็ยังจะเห็นอยู่ หรือเป็นภาวะจอประสาทตาเสื่อม เป็นต้นเบื้องต้นถ้าไม่ได้เป็นตลอดเวลา เป็นแล้วหายเองได้ การมองเห็นหลังจากนั้นปกติดี อาจจะยังไม่ได้นึกถึงโรคที่ร้ายแรงอะไรค่ะ แนะนำการใส่แว่นสายตาแก้ไขเอาไว้ตลอดเวลาตั้งแต่ตื่นนอน หลีกเลี่ยงการจ้องหน้าจอที่มีแสงมากๆนานๆ ถ้าออกแดดให้ใส่แว่นกันแดดป้องกันแต่หากมีอาการต่อเนื่อง เป็นมากทั้งวัน ปวดตา มองเห็นไม่ชัด มีเหมือนแสงฟ้าผ่าในตา มีม่านดำลงมาบังตา ให้รีบไปพบแพทย์ทันที